Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
4 มิ.ย. 2558

แรงขาย PTT กดดันตลาดต่อเนื่อง แต่หุ้นธนาคารเริ่มมีจังหวะฟื้นตัวดีขึ้น
ดัชนี SET อยู่ที่ 1479.23 จุด -2.84 จุด -0.19% ปริมาณซื้อขาย 17,341  ลบ.
แนวรับ:        1470        แนวต้าน:        1490
 
สรุปทิศทางและแนวโน้มตลาด
 “ซื้อ” กลุ่มธนาคาร ต่อจากรายงานภาคเช้า รวมถึงกลุ่มรับเหมาฯ ที่มีสัญญาณบวกจากโครงการลงทุนที่เร่งตัวขึ้น: SET เคลื่อนไหวแคบบริเวณแนวรับ 1,480 +/- จุด ซึ่งเป็นการตอกย้ำภาพ Sentiment ที่อ่อนแอต่อเนื่อง โดยเราจะเห็น Momentum ที่ดีขึ้นก็ต่อเมื่อ SET สามารถกลับมายืนได้เหนือแนวต้านระยะสั้นบริเวณ 1,492 จุด เสียก่อน…ขณะทีทางกลยุทธ์ แนะนำ “ซื้อ” รูปแบบเก็งกำไรระยะสั้นกลุ่มธนาคารขนาดใหญ่ต่อเนื่องจากภาคเช้า โดยเน้นไปที่ KTB ที่ราคาปรับลดลงแรง 22% ตั้งแต่การปรับลดดอกเบี้ย กนง.ครั้งแรกในเดือน มี.ค.ที่ผ่านมา ขณะที่ปัจจุบันให้เงินปันผลสูง 5% รวมไปถึง KBANK ที่ราคาหุ้นปรับลดลงจน PE ต่ำกว่า 10x อีกครั้ง…นอกจากนี้ยังแนะนำ “ซื้อ” กลุ่มรับเหมาฯ อย่าง CK STEC SEAFCO ล่าสุดมีความคืบหน้าโครงการลงทุนรถไฟฟ้า โดยที่ประชุมบอร์ด รฟม.มีมติเห็นชอบลงทุนรถไฟฟ้าสายสีชมพู 3.1 หมื่นล้านบาท (เฉพาะมูลค่างานโยธา) และสายสีเหลือง 3.1 หมื่นล้านบาท (เฉพาะมูลค่างานโยธา) ในรูปแบบ PPP ซึ่งกระบวนการต่อไปจะเป็นการนำเรื่องเสนอ ก.คมนาคมในสัปดาห์นี้ และจะนำเสนอให้กับ ครม.ในลำดับถัดไป
ความเชื่อมั่นผู้บริโภคหดตัวต่อในเดือน พ.ค.: ดัชนีความเชื่อมั่นผู้บริโภคเดือน พ.ค. หดตัวต่อเนื่อง อยู่ที่ 75.6 ซึ่งเป็นการปรับลดลงเป็นเดือนที่ 5 และต่ำสุดในรอบ 11 เดือน เนื่องจากเศรษฐกิจที่ขยายตัวช้ากว่าที่คาดการณ์ไว้ และความไม่มั่นใจต่อการฟื้นตัวเศรษฐกิจโลกที่ส่งผลกระทบค่าเงินบาท
 
หุ้นที่น่าสนใจทางเทคนิค
PS “ซื้อ” ราคาหุ้นดีดตัวขึ้นอีกครั้งหลังพักตัว ด้วยแท่งเทียนรูปแบบ Rising Method พร้อมปริมาณการซื้อขายสูงสนับสนุน คาดว่าจะสามารถแกว่งตัวขึ้นได้ต่อเนื่อง มีแนวต้านแรกที่ 25.00 บาท และแนวต้านถัดไปที่บริเวณ 26.50 บาท
STPI “ซื้อ” ราคาหุ้นแกว่งตัวในกรอบแนวโน้มขาขึ้นระยะสั้น หลังพักตัวไม่หลุดเส้นค่าเฉลี่ยระยะ 3 เดือน พร้อมปริมาณการซื้อขายที่เพิ่มสูงขึ้นตามแนวโน้ม เส้นค่าเฉลี่ย 7-14-21 วันเรียงตัวตัดกันยืนยันแนวโน้มขึ้น เป็นจังหวะซื้อเก็งกำไร มีแนวต้านแรกบริเวณ 17.40 บาท และถัดไปที่ 18.20 บาท 
DCON “ซื้อ” ราคาหุ้นมีจังหวะฟื้นตัวขึ้นทะลุผ่านแนวเส้น Downtrend Line เครื่องมือ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกที่ 1.92 บาทและเป้าหมายระยะกลางบริเวณเส้นค่าเฉลี่ย 3 เดือนที่ 2.02 บาท
 
Futures แนวรับ       แนวต้าน
SET50     955          970
             950          975
Gold      19000        19200
            18800        19400
Oil        2100         2160
            2080         2180